CELEX: 32009R0232
Language: el
Date: 2009-03-19 00:00:00
Title: Κανονισμός (ΕΚ) αριθ. 232/2009 της Επιτροπής, της 19ης Μαρτίου 2009 , σχετικά με την έγκριση νέας χρήσης του παρασκευάσματος Saccharomyces cerevisiae NCYC Sc 47 ως πρόσθετης ύλης ζωοτροφών για βουβαλίδες γαλακτοπαραγωγής (κάτοχος αδείας: Société Industrielle Lesaffre) (Κείμενο που παρουσιάζει ενδιαφέρον για τον ΕΟΧ)

20.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 74/14
            
         
      ΚΑΝΟΝΙΣΜΌΣ (ΕΚ) αριθ. 232/2009 ΤΗΣ ΕΠΙΤΡΟΠΉΣ
   
   της 19ης Μαρτίου 2009
   σχετικά με την έγκριση νέας χρήσης του παρασκευάσματος Saccharomyces cerevisiae NCYC Sc 47 ως πρόσθετης ύλης ζωοτροφών για βουβαλίδες γαλακτοπαραγωγής (κάτοχος αδείας: Société Industrielle Lesaffre)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της άδειας αυτής.
            
         
               (2)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για το παρασκεύασμα που ορίζεται στο παράρτημα. Η αίτηση αυτή συνοδεύεται από τα στοιχεία και τα έγγραφα που απαιτούνται βάσει του άρθρου 7 παράγραφος 3 του εν λόγω κανονισμού.
            
         
               (3)
            
            
               Η αίτηση αφορά την έγκριση νέας χρήσης του παρασκευάσματος Saccharomyces cerevisiae NCYC Sc 47 ως πρόσθετης ύλης ζωοτροφών για βουβαλίδες γαλακτοπαραγωγής, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».
            
         
               (4)
            
            
               Η χρήση του παρασκευάσματος Saccharomyces cerevisiae NCYC Sc 47 εγκρίθηκε για αγελάδες γαλακτοπαραγωγής με τον κανονισμό (ΕΚ) αριθ. 1811/2005 της Επιτροπής (2), για βοοειδή προς πάχυνση με τον κανονισμό (ΕΚ) αριθ. 316/2003 της Επιτροπής (3), για χοιρίδια (απογαλακτισμένα) με τον κανονισμό (ΕΚ) αριθ. 2148/2004 της Επιτροπής (4), για χοιρομητέρες με τον κανονισμό (ΕΚ) αριθ. 1288/2004 της Επιτροπής (5), για κουνέλια προς πάχυνση με τον κανονισμό (ΕΚ) αριθ. 600/2005 της Επιτροπής (6), για ίππους με τον κανονισμό (ΕΚ) αριθ. 186/2007 της Επιτροπής (7), για αιγοπρόβατα γαλακτοπαραγωγής με τον κανονισμό (ΕΚ) αριθ. 188/2007 της Επιτροπής (8), για αμνούς προς πάχυνση με τον κανονισμό (ΕΚ) αριθ. 1447/2006 της Επιτροπής (9) και για χοίρους προς πάχυνση με τον κανονισμό (ΕΚ) αριθ. 209/2008 της Επιτροπής (10).
            
         
               (5)
            
            
               Σε στήριξη του αιτήματος χορήγησης άδειας κυκλοφορίας για τις βουβαλίδες γαλακτοπαραγωγής υποβλήθηκαν νέα στοιχεία. Η Ευρωπαϊκή Αρχή για την Ασφάλεια των Τροφίμων (εφεξής «η Αρχή») στη γνώμη που εξέδωσε στις 21 Οκτωβρίου 2008 (11) καταλήγει στο συμπέρασμα ότι το παρασκεύασμα Saccharomyces cerevisiae NCYC Sc 47, όπως παράγεται από την εταιρεία Société Industrielle Lesaffre, θεωρείται ασφαλές για τα στοχευόμενα είδη, τους καταναλωτές και το ευρύτερο περιβάλλον. Επιπλέον, καταλήγει στο συμπέρασμα ότι η χρήση του για βουβαλίδες γαλακτοπαραγωγής δεν συνεπάγεται επιπλέον κινδύνους για τους χρήστες. Σύμφωνα με την εν λόγω γνώμη, το παρασκεύασμα αυτό μπορεί να συμβάλει σημαντικά στην αύξηση της περιεκτικότητας σε πρωτεΐνες του γάλακτος και η χρήση του δεν έχει παρενέργειες για τη συγκεκριμένη κατηγορία ζώων. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση στην αγορά. Επαληθεύθηκε επίσης η έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που θεσπίστηκε με τον κανονισμό (ΕΚ) αριθ. 1831/2003.
            
         
               (6)
            
            
               Από την αξιολόγηση αυτού του παρασκευάσματος διαπιστώνεται ότι πληρούνται οι όροι για την έγκριση, όπως προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, η χρήση του εν λόγω παρασκευάσματος πρέπει να εγκριθεί σύμφωνα με τους όρους που καθορίζονται στο παράρτημα του παρόντος κανονισμού.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 291 της 5.11.2005, σ. 12.
   
      (3)  ΕΕ L 46 της 20.2.2003, σ. 15.
   
      (4)  ΕΕ L 370 της 17.12.2004, σ. 24.
   
      (5)  ΕΕ L 243 της 15.7.2004, σ. 10.
   
      (6)  ΕΕ L 99 της 19.4.2005, σ. 5.
   
      (7)  EE L 63 της 1.3.2007, σ. 6.
   
      (8)  ΕΕ L 57 της 24.2.2007, σ. 3.
   
      (9)  ΕΕ L 271 της 30.9.2006, σ. 28.
   
      (10)  ΕΕ L 63 της 7.3.2008, σ. 3.
   
      (11)  Γνώμη της επιστημονικής ομάδας για τις πρόσθετες ύλες και τα προϊόντα ή τις ουσίες που χρησιμοποιούνται στη διατροφή των ζώων σχετικά με την ασφάλεια και την αποτελεσματικότητα του παρασκευάσματος Biosaf Sc 47 (Saccharomyces cerevisiae NCYC Sc 47) ως πρόσθετης ύλης για βουβαλίδες γαλακτοπαραγωγής. The EFSA Journal (2008) 837, 1-10.
   
      ΠΑΡΑΡΤΗΜΑ
      
                  Αριθμός αναγνώρισης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Λοιπές προϋποθέσεις
               
               
                  Λήξη της περιόδου ισχύος της άδειας κυκλοφορίας
               
            
                  Μονάδες δραστικότητας (CFU) ανά kg πλήρους ζωοτροφής με περιεκτικότητα υγρασίας 12 %
               
            
                  Κατηγορία ζωοτεχνικών πρόσθετων υλών. Δραστική ομάδα: σταθεροποιητές της χλωρίδας του εντέρου.
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae NCYC Sc47
               
               
                  
                               
                           
                           
                              Σύνθεση πρόσθετης ύλης:
                              Παρασκεύασμα Saccharomyces cerevisiae NCYC Sc47 με ελάχιστη περιεκτικότητα 5 × 109 CFU/g
                           
                        
                               
                           
                           
                              Χαρακτηρισμός της δραστικής ουσίας:
                              
                                 Saccharomyces cerevisiae
                              
                              NCYC Sc47
                           
                        
                               
                           
                           
                              Μέθοδοι ανάλυσης (1):
                              Μέθοδος απόχυσης με τη χρήση άγαρος εκχυλισμένης ζύμης χλωραμφαινικόλης βάσει της μεθόδου ISO 7954
                              Αλυσιδωτή αντίδραση πολυμεράσης (PCR)
                           
                        
               
                  Βουβαλίδες γαλακτοπαραγωγής
               
               
                  —
               
               
                  5,0 × 108
                  
               
               
                  1,4 × 109
                  
               
               
                  Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
               
               
                  8 Απριλίου 2019
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: www.irmm.jrc.be/crl-feed-additives